Tolos arreyaos nel atentáu fueron prindaos. Aquellos que tuvieron so vigilancia austro-húngara fueron xulgaos xuntu colos responsables del túnel, qu'ayudaron a apurrir les armes a los conspiradores en Sarayevu. Mehmedbašić foi prindáu en Montenegro, pero foi autorizáu a «escapar» escontra Serbia, onde se xunió a los auxiliares del mayor Tankosić. En 1916 foi finalmente prindáu.